Valencià:
Un equip d’investigadors de la Universitat Jaume I format per Susana Ibáñez, Cristian Vicent i Eduardo Peris, ha obtingut un nou tipus de molècules, que combina enllaços químics tradicionals (covalents, iònics), amb un nou tipus d’enllaç conegut com a «enllaç mecànic». Aquest tipus de molècula sense precedents consisteix en l’acoblament de dues molècules en forma de pinça (o «clip»), de manera que ambdues queden entrellaçades mecànicament, formant la nova estructura a la qual els autors han batejat com a «clipà» (clippane en anglès). «L’ús de tècniques analítiques avançades que combinen espectrometria de masses amb mobilitat iònica ha sigut fonamental, tant per a la identificació d’aquesta nova topologia molecular a nanoescala, com també per a comprendre el seu comportament», destaca el Dr. Cristian Vicent, del Servei Central d’Instrumentació Científica de l’UJI. La Dra. Susana Ibáñez, de l’Institut de Materials Avançats (INAM), assenyala que «al principi, no enteníem el comportament d’aquest tipus de molècula, perquè no imaginàvem que teníem un sistema unit per enllaços de tipus mecànic».
Aquest nou tipus de molècules s’emmarca en l’àmbit de les molècules enllaçades mecànicament (mechanically interlocked molecules, o MIMs). Cal recordar que l’any 2016, Jean-Pierre Sauvage, J. Fraser Stoddart i Bernard L. Feringa van rebre el premi Nobel precisament per les seues investigacions en aquest nou camp de la química. «Des del punt de vista conceptual és important perquè no sols hem obtingut una nova molècula, sinó que hem identificat un nou tipus de topologia amb un ventall de propietats que queden per descobrir», explica Eduardo Peris, catedràtic de Química Inorgànica, membre de l’INAM de l’UJI i director de l’equip.
Els resultats s’han publicat recentment en la reputada revista Angewandte Chemie International Edition, en un article que ha estat qualificat com a VIP (very important paper). Aquest article publicat ha tingut un gran ressò mediàtic en la comunitat científica. Així, s’han publicat ressenyes sobre els clipans en la prestigiosa revista Science, en el butlletí divulgatiu de la Royal Society of Chemistry (RSC), Chemistry World, així com en Chemistry Views, que és el butlletí que destaca els resultats assolits per membres de les societats europees de química.
El treball, que segons explica Peris s’emmarca en la tasca d’investigació bàsica, qüestiona el concepte mateix de molècula, perquè en fixar-se un vincle mecànic que impedeix la separació dels dos components que formen el clipà «qüestiona si parlem d’una o de dues molècules, perquè fins ara parlàvem de molècula com a entitat d’àtoms enllaçada per enllaços covalents –que comparteixen electrons– i no mecànics».
«El fet que aquesta molècula no es poguera imaginar fins ara obri un ventall de possibilitats amplíssim, amb aplicacions que avui som incapaços d’imaginar en qualsevol camp», explica Peris. Així, el treball realitzat per l’equip de l’UJI planteja noves opcions en la recerca per a la seua aplicació en qualsevol àmbit, des de la nanomedicina fins a l’enginyeria o l’emmagatzemament d’energia, entre molts altres.

Español:
Un equipo de investigadores de la Universitat Jaume I formado por Susana Ibáñez, Cristian Vicent i Eduardo Peris, ha obtenido un nuevo tipo de moléculas, que combina enlaces químicos tradicionales (covalentes, iónicos), con un nuevo tipo de enlace conocido como «enlace mecánico». Este tipo de molécula sin precedentes consiste en el acoplamiento de dos moléculas en forma de pinza (o «clip»), de forma que ambas quedan entrelazadas mecánicamente, formando la nueva estructura a la que los autores han bautizado como «clipano» (clippane en inglés). «El uso de técnicas analíticas avanzadas que combinan espectrometría de masas con movilidad iónica ha sido fundamental, tanto para la identificación de esta nueva topología molecular a nanoescala, como también para comprender su comportamiento», destaca el Dr. Cristian Vicent, del Servicio Central de Instrumentación Científica de la UJI. La Dra. Susana Ibáñez, del Instituto de Materiales Avanzados (INAM), señala que «al principio, no entendíamos el comportamiento de este tipo de molécula, porque no imaginábamos que teníamos un sistema unido por enlaces de tipo mecánico».
Este nuevo tipo de moléculas se enmarca en el ámbito de las moléculas enlazadas mecánicamente (mechanically interlocked molecules, o MIMs). Hay que recordar que, en 2016, Jean-Pierre Sauvage, J. Fraser Stoddart y Bernard L. Feringa recibieron el premio Nobel precisamente por sus investigaciones en este nuevo campo de la química. «Desde el punto de vista conceptual es importante porque no solo hemos obtenido una nueva molécula, sino que hemos identificado un nuevo tipo de topología con un abanico de propiedades que quedan por descubrir», explica Eduardo Peris, catedrático de Química Inorgánica, miembro del INAM de la UJI y director del equipo.
Los resultados se han publicado recientemente en la reputada revista Angewandte Chemie International Edition, en un artículo que ha sido calificado como VIP (very importante paper). Este artículo publicado ha tenido un gran eco mediático en la comunidad científica. Así, se han publicado reseñas sobre los clipanos en la prestigiosa revista Science, en el boletín divulgativo de la Royal Society of Chemistry (RSC), Chemistry World, así como en Chemistry Views, que es el boletín que destaca los resultados logrados por miembros de las sociedades europeas de química.
El trabajo, que según explica Peris se enmarca en la tarea de investigación básica, cuestiona el concepto mismo de molécula, porque al fijarse un vínculo mecánico que impide la separación de los dos componentes que forman el clipano «cuestiona si hablamos de una o de dos moléculas, porque hasta ahora hablábamos de molécula como entidad de átomos enlazada por enlaces covalentes –que comparten electrones– y no mecánicos».
«El hecho de que esta molécula no se pudiera imaginar hasta ahora abre un abanico de posibilidades amplísimo, con aplicaciones que hoy somos incapaces de imaginar en cualquier campo», explica Peris. Así, el trabajo realizado por el equipo de la UJI plantea nuevas opciones en la investigación para su aplicación en cualquier ámbito, desde la nanomedicina hasta la ingeniería o el almacenamiento de energía, entre otros muchos.